419.

Na osnovu člana 95 tačka 3 Ustava Crne Gore donosim

UKAZ

O PROGLAŠENJU ZAKONA O IZMJENI I DOPUNI ZAKONA O POREZU NA PROMET NEPOKRETNOSTI

("Službeni list Crne Gore", br. 028/23 od 10.03.2023)

Proglašavam Zakon o izmjeni i dopuni Zakona o porezu na promet nepokretnosti, koji je donijela Skupština Crne Gore 27. saziva na sjednici Četvrtog vanrednog zasijedanja u 2023. godini, dana 28. februara 2023. godine.

Broj: 01-159/2

Podgorica, 2. mart 2023. godine

Predsjednik Crne Gore,

Milo Đukanović, s.r

Na osnovu člana 82 stav 1 tačka 2 Ustava Crne Gore i Amandmana IV stav 1 na Ustav Crne Gore, Skupština Crne Gore 27. saziva, na sjednici Četvrtog vanrednog zasijedanja u 2023. godini, dana 28. februara 2023. godine, donijela je

ZAKON

O IZMJENI I DOPUNI ZAKONA O POREZU NA PROMET NEPOKRETNOSTI

Član 1

U Zakonu o porezu na promet nepokretnosti ("Službeni list CG" br. 36/13 i 3/23) član 11 mijenja se i glasi:

"Stope poreza na promet nepokretnosti su progresivne i iznose:

 1) do 150.000,00 eura 3%;

 2) preko 150.000,01 eura: 4.500,00 eura + 5% na iznos preko 150.000,01 eura;

 3) preko 500.000,01 eura: 22.000,00 eura + 6% na iznos preko 500.000,01 eura."

Član 2

Poslije člana 26a dodaje se novi član koji glasi:

"Član 26b

Poreski obveznik koji je do dana stupanja na snagu ovog zakona podnio nadležnom poreskom organu poresku prijavu, radi obračuna poreza na promet nepokretnosti, porez će se obračunati prema stopi koja je utvrđana Zakonom o porezu na promet nepokretnosti ("Službeni list CG" br. 36/13 i 3/23)."

Član 3

Ovaj zakon objaviće se u "Službenom listu Crne Gore", a stupa na snagu 1. januara 2024. godine.

Broj: 16-2/23-2/8

EPA 694 XXVII

Podgorica, 28. februar 2023. godine

Skupština Crne Gore 27. saziva

Predsjednica,

Danijela Đurović, s.r.